stanford-oval/wikipedia huggingface dataset:
קופיקס

| --- | --- |


 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  קפקס
 מוטו:  "fresh coffee. fixed price" "סופרמרקט במחיר אחיד"
 מייסדים:  אבי כץ, בני פרקש וחגית שינובר-כץ
 תקופת הפעילות:  נובמבר 2013, ישראל ישראל – הווה
 חברת אם:  Cofix Global 
 מיקום המטה:  כפר סבא 
 משרד ראשי:  כפר סבא
 שליטה בחברה:  רמי לוי
 בעלות:  רמי לוי
 ענפי תעשייה:  רשת בתי קפה ומרכולים
 שווי שוק:  125 מיליון ש"ח (26 בינואר 2025)
 הכנסות:  311 מיליון ש"ח (2023)
 רווח תפעולי:  הפסד של 5.27 מיליון ש"ח (2023)
 רווח:  הפסד של 13.5 מיליון ש"ח (2023)
 הון עצמי:  18.3 מיליון ש"ח (2023)
 סך המאזן:  221 מיליון ש"ח (2023)
 יו"ר:  רן אפרתי
 מנכ"ל:  פנחס שטרית
  
 www.cofix.co.il
 
סניף קופיקס ברחובקינג ג'ורג' בתל אביב. מראה הקרון, מתוכו נמכרים המוצרים, אופייני לרשת.
קופיקס גרופ בע"מ, המוכרת כמותג קופיקס (באנגלית: Cofix - הלחם של Coffee ו-fix, ובתרגום חופשי: קפה במחיר אחיד), היא רשת בתי קפה, ברים ומרכולים ישראלית, שהוקמה בחודש נובמבר 2013. ייחודה של הרשת היה במחירון האחיד והקבוע שלה, שבשנותיה הראשונות היה 5 שקלים חדשים לכלל המוצרים הנמכרים בסניפי הרשת כולה. הרשת פועלת בשיטת איסוף עצמי, באפריל 2018 היא הגיעה ל-156 סניפים ברחבי ישראל, מתוכם 127 בתי קפה וקופיקס בר ו-29 מרכולים. נכון לשנת 2024 המחירים בקופיקס אינם עוד 5 שקלים, אלא מתומחרים במחירים שונים – אם כי עדיין נמוכים מבתי קפה אחרים.
הרשת הוקמה על ידי אבי כץ ובני פרקש בשנת 2013. ביוני 2015 החלה החברה להיסחר בבורסה לניירות ערך בתל אביב. באפריל 2018 רכש רמי לוי 20% ממניות החברה ובחודש יולי השלים את רכישת מניות הרוב והפך לבעל השליטה ברשת.
היסטוריה

את הרעיון לרשת קופיקס הגה היזם ואיש העסקים אבי כץ, שייסד את קבוצת 'בי קמעונאות' - מקימת "כפר השעשועים", "הכל בדולר" ורשת חנויות כלי הבית "ששת" והבעלים של "ורדינון" ו"נעמן פורצלן" הציבוריות. הרעיון עלה כשכץ רכש קפה ועוגה ביותר מ-50 ש"ח ובאותו רגע הבין שאנשים נמנעים מלקנות קפה ומוצרים נלווים בעיקר בשל המחיר. המחיר הנמוך משך תשומת לב רבה, בייחוד לאור המחאה החברתית בשנת 2011.
ביוני 2015 רכשו בעלי הרשת את השלד הבורסאי "אגרי", מיזגו לתוכו את פעילות הרשת ושינו את שם החברה ל"קופיקס גרופ". ב-15 ביוני החל המסחר בבורסה לניירות ערך בתל אביב בחברה המאוחדת.
במאי 2016 התקשרה החברה בהסכם עם קבוצת משקיעים מקומיים להקמת רשת בתי קפה במחיר אחיד תחת המותג Cofix ברוסיה. התוכנית היא להגיע ל-1,000 סניפים ברחבי רוסיה. שם המחיר עומד על 50 רובל (כ-3 שקלים). הסניף הראשון נפתח ב-10 באוקטובר 2016 בקניון "Ohotniy Riad" שבכיכר האדומה במוסקבה. המיזם ברוסיה יוחזק בעקיפין על ידי שלושת המשקיעים (61.56%), קופיקס הישראלית (36.44%) ומשקיע נוסף (2%).
בפברואר 2017 עלה המחיר האחיד ברשת ל-6 ש"ח לפריט. ברבעון השלישי של השנה עברה הרשת להפסד של כ-820 אלף שקלים. הדבר הוביל לשינוי במדיניות התמחור האחיד. חלק מהמוצרים הוחזרו למחיר של 5 שקלים, אך לצידם הושקו מוצרים אחרים במחירים גבוהים יותר.
באפריל 2018 רכש רמי לוי 20% ממניות החברה ובחודש יולי הגדיל את החזקותיו ל-50.01% והפך לבעל השליטה ברשת. במאי 2020 הגדיל לוי את אחזקותיו בקופיקס גלובל, החברה המרכזת את הפעילות של הרשת ברוסיה ל-42%.
בדצמבר 2023, רמי לוי ביקש למחוק את קופיקס מהבורסה.
בתי הקפה

הסניף הראשון של הרשת נפתח במהלך חודש נובמבר 2013 ברחוב אבן גבירול בתל אביב, ועד סוף אותה שנה נפתחו שלושה סניפים נוספים. בשנת 2014 פתחה הרשת 40 סניפים חדשים, ובשנת 2015 נוספו עוד 74 סניפים. נכון לסוף שנת 2020 לרשת 70 סניפים אשר רובם מנוהלים בזכיינות.
במרץ 2014 נפתח הסניף הראשון של תת-הרשת "קופיקס בר", שבו נמכרים (בנוסף למוצרים הנמכרים בסניפי הרשת) גם יינות ומשקאות אלכוהוליים. בדומה לרשת בתי הקפה, "קופיקס בר" אמורה לתת מענה דומה לתחום הברים ומציעה משקאות אלכוהול במחיר אחיד של 5 ש"ח. בסוף שנת 2015 החזיקה הרשת ב-14 סניפי "קופיקס בר", אך מספרם הצטמצם ובסוף שנת 2020 נותרו 2 סניפים.
כניסתה של הרשת לענף הקפה עוררה סערה שגרמה להורדת מחירים משמעותית ברשתות מתחרות, ובתי קפה נוספים ברחבי ישראל החליטו בתגובה להוריד גם הם את המחירים ל-5 שקלים. אחת הרשתות, שנסגרה בינתיים, מכרה את הקפה במחיר נמוך אף יותר, 4 שקלים, ולרשת קמה רשת מתחרה בשם "קופיז", שמכרה גם היא מוצרים ב-5 שקלים. לרשת המתחרה היו בשיאה 32 סניפים בפריסה ארצית. כיום עלו המחירים גם ברשת קופיז.
פתיחת הרשת הובילה לבדיקה של הממונה על ההגבלים העסקיים בנושא תיאום מחירים בין רשתות בתי הקפה.
בשנת 2016 החל שיתוף פעולה בין רשת "בורגראנץ'" לרשת "קופיקס", במסגרתו הוקמו סניפי "קופיקס" בתוך סניפי "בורגראנץ'".
סופר קופיקס

בנובמבר 2014, הרשת נכנסה לתחום המרכולים ובתחילה הודיעה על כוונתה לפתוח חמישה סניפים בתל אביב שבהם יימכרו כ-600 מוצרים במחיר אחיד של 5 ש"ח.
בתחילת יוני 2015 נפתח המרכול הראשון של הרשת בתל אביב, בסוף 2020 מנתה הרשת 35 סניפים.
על מנת לעמוד במגבלת המחיר האחיד, חלק מהמוצרים ברשת נמכרו במחיר נמוך ממחירם המקובל בחנויות אחרות,[דרוש מקור] ואילו חלק מהמוצרים יוצרו במיוחד עבור הרשת כך שיתאימו למחיר הקבוע. ירקות נמכרים ארוזים באריזות במחיר האחיד. כמו כן, הרשת משתמשת בסניפים ששטחם קטן יותר בהשוואה למרכולים אחרים כדי להקטין את העלויות ולהגדיל את כמות סוגי הסניפים.[דרוש מקור]
בתחילת 2017 החלו הסניפים למכור גם מוצרים שמחירם גבוה מהמחיר האחיד, צעד שאיפשר להגדיל את מגוון המוצרים המוצע לצרכן.[דרוש מקור]
בעקבות העברת השליטה ברשת לרמי לוי היא נטשה כליל את גישת המחיר האחיד ובהמשך החלה הסבת סניפי הרשת לסניפים של "רמי לוי בשכונה".
במסגרת השינויים שנעשים כדי להעביר את הרשת לפסי רווחיות חלק מהסניפים מועברים לסניפי שירות עצמי - צעד שכולל גם שינוי עיצובי. ויטרינת התצוגה המקורית בעיצוב הקרון שהשיק מייסד הרשת אבי כץ והפכה לסימן ההיכר שלה, הוחלפה במקררי התצוגה בשירות עצמי. [דרוש מקור]
ב-2020 רכשה קופיקס את רשת חנויות הממתקים שווייצריה הקטנה.
קהלי יעד

מספר מותגים נפתחו כדי להציע מוצרים שונים למספר קהלים:
במותג בתי הקפה קופיקס פונה בעיקר לשני פלחים – צעירים ומבוגרים, ופחות לגילי הביניים.[דרושה הבהרה] בנוסף, בתי הקפה מספקים לאוכלוסייה הטבעונית אפשרות למנות טבעוניות.
קופיקס פונה גם לפלח הבליינים באמצעות סניפי קופיקס בר.
לאחר שפתחה מספר סניפים בבני ברק בהכשר בד"צ בית יוסף, החברה השיגה ב-2016 הכשר מטעם בד"צ העדה החרדית לסניפים אלו וסניפים בערים נוספות עם ריכוז חרדים גבוה, שכן הכשר זה, הוא המקובל על רוב קהל היעד באזורים אלו. קופיקס הכשירה אף את מפעל הייצור שלה, כדי לקבל כשרות זו גם על תפריט הקייטרינג שלה. בראשית אפריל 2019 הסיר בד"צ העדה החרדית את הכשרות מסניפי קופיקס וממפעל הייצור, ושבוע לאחר מכן נודע כי הרשת תקבל את כשרות בד"צ מהדרין[דרוש מקור][מפני ש...].
פלחי היעד של סופר קופיקס לא שונים מהותית מפלחי היעד של בתי הקפה, אך פונה גם לפלח יעד עם סגנון חיים המאופיין בצריכת כמויות קטנות ורכישה לפי הצורך, כגון משפחות קטנות או זוגות ללא ילדים.
באמצעות המפעל שפתחה, קופיקס החלה לפתוח שירות חדש של קייטרינג Cofix Food Factory שמספק ארוחות ואירועים.[דרוש מקור]
הערות שוליים

1 2 3 4 5  קופיקס גרופ בע"מ: נתונים כספיים באתר מאי"ה.
↑  מירב קריסטל, רשת קפה חדשה: כל התפריט ב-5 שקלים, באתר ynet, 30 בספטמבר 2013
↑  קופיקס אתר, קופיקס-סניפים
1 2  בעל השליטה החדש בקופיקס: רמי לוי, באתר וואלה, 24 ביולי 2018
↑  אילנית חיות, שירי חביב ולדהורן, ‏קופיקס בדרך לבורסה בת"א דרך השלד הבורסאי אגרי, באתר גלובס, 4 במאי 2015
↑  גיל קליאן, עכשיו זה רשמי: קופיקס נסחרת בבורסה בתל אביב, באתר כלכליסט, 15 ביוני 2015
↑   ערן אזרן, כמה עולה קפה במוסקבה? קופיקס פתחה סניף ראשון, באתר TheMarker‏, 10 באוקטובר 2016
↑  גיל קליאן ואורנה יפת, סערה בכוס קפה: קופיקס מעלה את המחיר ל-6 שקלים, באתר כלכליסט, 16 בפברואר 2017
↑  אורנה יפת, קופיקס משנה אסטרטגיה: כבר לא פיקס פרייס, באתר כלכליסט, 18 בדצמבר 2017
↑  אביב לוי, ‏רשת קופיקס השלימה את העסקה עם השותף החדש רמי לוי, באתר גלובס, 1 באפריל 2018
↑  נורית קדוש, "תוכניות גדולות בלי לסכן שקל": קופיקס מרחיבה את פעילותה בחו"ל, באתר כלכליסט, 20 במאי 2020
↑  חזי שטרנליכט, ‏תשכחו מקפה ב-5 שקלים: מאחורי הנפילה בקופיקס, באתר גלובס, 26 בדצמבר 2023
1 2 3 4  קופיקס: דוח תקופתי ושנתי לשנת 2015 באתר מאי"ה.
↑  היאלי יעקבי־הנדלסמן, לחיים - ובזול: נפתח הקופיקס בר, באתר ישראל היום, 3 במרץ 2014
↑  אורנה יפת, הושק הסניף הראשון של קופיקס בר בת"א; "ייפתחו עוד לפחות 10", באתר כלכליסט, 3 במרץ 2014
↑  אורנה יפת, אפקט קופיקס: ארומה ישראל תוריד את מחיר הקפה בטייק אווי, באתר כלכליסט, 14 באוקטובר 2013
↑  מירב קריסטל, אפקט קופיקס: עוד בתי קפה מציעים תפריט ב-5 שקלים, באתר ynet, 16 באוקטובר 2013.
↑  מירב קריסטל, המתחרה של קופיקס מוכרת קפה ב-4 שקלים, באתר ynet, 24 ביוני 2014
↑  אורנה יפת, מכה לקופיקס? קופי אקספרס מציעה קפה ב-4 שקלים, באתר כלכליסט, 24 ביוני 2014
↑   עדי דברת-מזריץ, רשתות קפה מובילות מתאמות מהלכים: "אף אחד לא הולך להוריד מחירים", באתר TheMarker‏, 10 באוקטובר 2013
↑  אלה לוי-וינריב, אילנית חיות, ‏הממונה בודק: חשד לתיאום מחירים בין רשתות בתי-הקפה, באתר גלובס, 10 באוקטובר 2013
↑  אורנה יפת ונורית קדוש, דיל של המבורגר וקפה: בורגראנץ' וקופיקס משתפות פעלה, באתר כלכליסט, 27 בינואר 2016
↑  אילנית חיות, ‏מייסד סופר קופיקס: "אוזיל את סל הקניות שלכם ב-30%", באתר גלובס, 10 בנובמבר 2014
↑   עדי דברת-מזריץ, סופר קופיקס: אבי כץ מקים רשת סופרמרקטים שתמכור מוצרים ב-5 שקלים, באתר TheMarker‏, 10 בנובמבר 2014
↑  אלכסנדרה לוקש, איך קופיקס תמכור ב-5 ש'? אריזות קטנות, באתר ynet, 10 בנובמבר 2014
↑  נורית קדוש, שנה אחרי שרכש את השליטה: שליש מסניפי סופר קופיקס יוסבו לרמי לוי, באתר כלכליסט, 30 ביולי 2019
שני מוזס, ‏רמי לוי מסב סניפים של סופר קופיקס לסניפי רמי לוי בשכונה, באתר גלובס, 25 בספטמבר 2019
↑  נורית קדוש, קופיקס: הושלמה רכישת 4 חנויות שוויצריה הקטנה ב-18 מיליון שקל, באתר כלכליסט, 19 בינואר 2020
↑  'העדה החרדית' הסירה את הכשרות מקופיקס, 3 באפריל 2019, באתר בחדרי חרדים.
↑  חיים שיף, מהלך דרמטי של 'קופיקס': תעבור ל'מהדרין' בכל הארץ, 11 באפריל 2019, באתר "ביזנעס".
סניף משולב של בורגראנץ' וקופיקס במתחם "שער העיר" בהרצליה
סניף "סופר קופיקס" בהרצליה
הסבת סניף "סופר קופיקס" בהרצליה לסניף של "רמי לוי בשכונה"
אחים דוניץ

| --- | --- |

 נתונים כלליים
 בורסה:  הבורסה לניירות ערך בתל אביב
 מייסדים:  אריה דוניץ, יוחנן (ינק) דוניץ ואברהם (אדם) דוניץ
 תקופת הפעילות:  9 בספטמבר 1968 – הווה (56 שנים)
 מיקום המטה:  יורופארק, יקום
 שליטה בחברה:  קרן JTLV2
 ענפי תעשייה:  נדל"ן
 שווי שוק:  2.31 מיליארד ש"ח (26 בינואר 2025)
 הכנסות:  308 מיליון ש"ח (2023)
 רווח תפעולי:  15.2 מיליון ש"ח (2023)
 רווח:  הפסד של 3.53 מיליון ש"ח (2023)
 הון עצמי:  1.00 מיליארד ש"ח (2023)
 סך המאזן:  1.95 מיליארד ש"ח (2023)
 יו"ר:  חן מרדכי
 מנכ"ל:  רונן יפו
  
 https://dunietz.co.il/
 
אחים דוניץ בע"מ היא חברה ציבורית ישראלית העוסקת בייזום, תכנון, פיתוח, בנייה, שיווק ומכירה של פרויקטי נדל"ן למגורים. מניותיה של החברה נסחרות בבורסה לניירות ערך בתל אביב וכלולות במדד ת"א 90. לאחים דוניץ כמה חברות-בת, בהן קריית האמנים בע"מ, דוניץ יזום ופיתוח בע"מ ואלעד ישראל מגורים החדשה בע"מ. מאז השלמת רכישתה של אלעד ישראל מגורים החדשה בשנת 2022, עושה החברה שימוש בשם דוניץ-אלעד בפעילותה העסקית.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. חסר מידע על פעילות החברה בחמישים שנותיה הראשונות.
בני משפחת דוניץ החלו לפעול בענף הבנייה בשנת 1961 כיחידים. חברת אחים דוניץ נוסדה ב-9 בספטמבר 1968 על ידי האחים אריה דוניץ, יוחנן (ינק) דוניץ ואברהם (אדם) דוניץ.
החברה החלה את פעילותה בכפר סבא ובבת-ים, ובהמשך הרחיבה את פעילותה לערים נוספות, במרכז הארץ ובירושלים.
ב-10 בפברואר 1993 הנפיקה החברה לראשונה את מניותיה לציבור.
היסטוריה > איחוד אחים דוניץ עם אלעד ישראל מגורים החדשה

באפריל 2020 רכשה קרן JTLV יחד עם רונן יפו את השליטה באלעד ישראל מגורים החדשה, חברה שהוקמה על ידי יצחק תשובה הייתה בבעלותו המלאה. אלעד ישראל מגורים החדשה הוקמה במקור לצורך גיוס חוב ולשם כך תשובה העביר אליה את עיקר פעילותה של אלעד ישראל מגורים. במרץ 2021 רכשה JTLV מניות שליטה בחברת אחים דוניץ בע"מ, והחלה במגעים לעסקת מכירת מניות אלעד בתמורה להקצאת מניות דוניץ.
בשלהי שנת 2021 החליט יצחק תשובה למכור את יתרת החזקותיו בחברת אלעד ישראל מגורים החדשה לקרן JTLV בשל התנאים הכלכליים בעקבות מגפת הקורונה. וביוני 2022 יצאה לפועל עסקת החלפת המניות, שבה הפכה אלעד ישראל מגורים החדשה לחברת בת בבעלות ובשליטה מלאות של אחים דוניץ. במועד השלמת העסקה מונה רונן יפו למנכ"ל החברה וחברות הבנות שלה. טרם מינויו כמנכ"ל אחים דוניץ כיהן רונן יפו כמנכ"ל אלעד ישראל מגורים החדשה.
באוגוסט 2023 הושלם מהלך של החלפת איגרות החוב של אלעד ישראל מגורים החדשה באיגרות חוב מסדרה חדשה שהנפיקה אחים דוניץ. עם השלמת המהלך הופסק המסחר באג"ח אלעד ישראל מגורים החדשה בע"מ והחל המסחר באג"ח החדש שהנפיקה אחים דוניץ בע"מ. אלעד ישראל מגורים החדשה בע"מ הפכה לחברה פרטית, שאינה חברה מדווחת, בבעלות מלאה של אחים דוניץ. בינואר 2024 גייסה החברה עוד 57.75 מיליון ש"ח באיגרות חוב.
החברה נמצאת בשליטת קרן JTLV2, שמחזיקה מעל 50% מהחברה. בעלי עניין נוספים בחברה הם חברות הביטוח הפניקס חברה לביטוח ומנורה מבטחים פנסיה וגמל, ויקי דוניץ.
יו"ר החברה מאפריל 2000 עד 30 ביוני 2022 היה יקי דוניץ. החליף אותו בתפקיד זה חן מרדכי. משרדי החברה הראשיים נמצאים ביורופארק, יקום.
פרויקטים עיקריים בשנות ה-20 של המאה ה-21

החברה עוסקת בייזום, תכנון, פיתוח, בנייה, שיווק ומכירה של פרויקטים למגורים, תוך התמקדות, על פי רוב, בפרויקטים רחבי היקף, הכוללים בנייה של מתחמי מגורים גדולים באזורי ביקוש.
החברה עוסקת בין השאר בפרויקטי התחדשות עירונית ופינוי-בינוי, לדוגמה כ-1,400 יחידות דיור בשכונת קריית האומנים בראשון לציון, התחדשות שכונת הארגזים בתל אביב, שבה בונה החברה כ-2,300 דירות, כ-430 דירות בשכונת נווה מגן שברמת השרון, ועוד.
החברה יוזמת בין היתר כ-105 דירות ברחוב המרי בגבעתיים, כ-500 דירות ברחוב ההסתדרות בגבעתיים, כ-490 דירות מגורים בדרך השלום בתל אביב, כ-2000 דירות בשכונת ניצנה בבת-ים, כ-1,200 דירות בשכונת קריית אליעזר בחיפה, 400 דירות בשכונת בית הכרם בירושלים וכ-1000 דירות בשכונת ארמון הנציב בירושלים.
בנוסף בונה החברה דיור מוגן, דיור להשכרה ושטחי מסחר ותעסוקה.
ראו גם

אלעד ישראל מגורים
הערות שוליים

1 2 3 4 5  אחים דוניץ בע"מ: נתונים כספיים באתר מאי"ה.
↑   יוסף חרש, חברת האחים דוניץ החלה במגעים לרכישת השליטה באלעד מגורים, באתר TheMarker‏, 26 במאי 2021
↑  עומרי כהן, ‏למרות השיפור בעסקיו, תשובה ממשיך לממש נדל"ן: מכר יתרת החזקותיו באלעד מגורים, באתר גלובס, 31 באוקטובר 2021
1 2  עומרי כהן, ‏מיזוג דוניץ-אלעד: עמיר בירם הפיק תשואה של 80% בשנתיים, באתר גלובס, 22 ביוני 2022
↑  דוניץ-אלעד בגיוס מוצלח: ביקושים של 167 מיליון שקל, באתר אייס, 11 בינואר 2024
↑   יוסף חרש, אושר המיזוג בין דוניץ לאלעד מגורים: החברה תחזיק ב-6,000 דירות, באתר TheMarker‏, 9 ביוני 2022
↑  תמורת 87 מיליון שקל: מנורה מבטחים הפכה בעלת עניין בדוניץ-אלעד, באתר אייס, 18 בדצמבר 2023
↑  יקי דוניץ עובר לנדל"ן; ישמש כיו"ר הדירקטוריון באחים דוניץ, באתר גלובס, 18 באפריל 2000
↑  אחים דוניץ - דוח תקופתי לשנת 2022, באתר "מאיה"
↑  קרוב לתוואי הקו האדום: דוניץ אלעד תחזיק ב-40% מפרויקט הפינוי בינוי, באתר אייס, 10 בדצמבר 2023
↑  2,170 דירות בדרום ת"א: אושר פרויקט הענק של דוניץ-אלעד, פרידמן חכשורי ואביוד בשכונת הארגזים, באתר מרכז הנדל"ן, ‏2 במאי 2023
↑  עופר פטרסבורג‏, דירה חדשה על דרך השלום: אושרה הקמת 490 דירות בתל אביב, באתר וואלה, 17 ביולי 2023
↑  פרויקט ההתחדשות העירונית בחיפה יוצא לדרך - מה הוא יכלול?, באתר אייס, 21 בדצמבר 2023
↑  עופר פטרסבורג‏, בהשקעה של חצי מיליארד שקל: 13 בניינים חדשים בירושלים, באתר וואלה, 22 בפברואר 2023
פלרם

| --- | --- |

 נתונים כלליים
 בורסה:  הבורסה לניירות ערך בתל אביב
 סימול:  פלרם
 מייסדים:  קיבוץ רמת יוחנן
 תקופת הפעילות:  1963–הווה (כ־62 שנים)
 מיקום המטה:  רמת יוחנן
 משרד ראשי:  רמת יוחנן
 ענפי תעשייה:  פלסטיק
 מוצרים עיקריים:  לוחות גליים
 שווי שוק:  2.35 מיליארד ש"ח (26 בינואר 2025)
 הכנסות:  1.72 מיליארד ש"ח (2023)
 רווח תפעולי:  212 מיליון ש"ח (2023)
 רווח:  176 מיליון ש"ח (2023)
 הון עצמי:  1.26 מיליארד ש"ח (2023)
 סך המאזן:  1.70 מיליארד ש"ח (2023)
 יו"ר:  שי מיכאל
 עובדים:  1635 (03/2021)
  
  www.palram.com
 
פלרם תעשיות בע"מ היא חברה בינלאומית לייצור לוחות תרמופלסטיים, לתעשייה ובנייה. מטה החברה שוכן בקיבוץ רמת יוחנן ולה נציגויות ומפעלים באירופה, אמריקה, אפריקה, אוסטרליה ואסיה.
פלרם היא אחת משלוש היצרניות הגדולות בעולם של לוחות פוליקרבונט גלי, כאשר חלקה במכירות מוצרים אלו בעולם מוערך בכ-8% עד 10%. בשוק הישראלי היא מחזיקה בכ-80% מהמכירות בתחום הפוליקרבונט וה-PVC. הכנסות החברה ב-2020 הסתכמו במעל  ל-1.73 מיליארד ש"ח והיא הציגה רווח נקי של מעל 250 מיליון ש"ח. בחברה מועסקים כ-1600 עובדים, כמחצית מהם בישראל. פלרם היא אחת היצרניות הגדולות בתעשיית הפלסטיק בישראל.
היסטוריה

פלרם הוקמה כמפעל קטן לייצור לוחות תרמופלסטיים מפי.וי.סי (P.V.C) עוד בשנת 1963. את הידע רכשו 5 חברי קיבוץ רמת יוחנן שנסעו לאוסטריה בה למדו את תהליך הייצור, בקרת האיכות והאריזה. חומר תרמופלסטי הוא חומר בעל תכונות פלסטיות, כלומר זה חומר המתרכך בעת שמחממים אותו ומתקשה כאשר הוא מתקרר. תכונה זו מאפשרת לעצב אותו מחדש מספר רב של פעמים.
בשנת 1985 הוקמה חברת בת לפלרם ושמה פלטוב (PALTOUGH) אשר עוסקת בייצור מוצרים הדומים לאלה שמייצרת פלרם פי.וי.סי, פרט לכך שמוצריה עשויים מחומר גלם בעל תכונות אחרות בשם פוליקרבונט.
ב-1993 הונפקה פלרם בבורסה, אחרי שהוסדר מנגנון העברת כספים מפלרם לקיבוץ כך שמחזיקי המניות שאינם שייכים לקיבוץ רמת יוחנן לא ייפגעו. התשלומים שנקבע שהקיבוץ זכאי להם היו דמי חכירת הקרקע, תגמולים עבור ידע שהקיבוץ תרם ותשלום בעד שירותים שהקיבוץ מעניק למפעל כולל שירותי עבודה.
במשך השנים הרחיבה פלרם את עסקיה גם אל מחוץ לישראל ובנתה אתרי ייצור ולוגיסטיקה באנגליה - פוליקרב (POLYCARB) ודי.פי.אל (D.P.L), באמריקה את פלרם 2000, כמו גם שני אתרי ייצור שכבר נמכרו מאז - פלרם פי.פי.איי (P.P.I) ומפעל בגרמניה. בנוסף למפעלים קיימים בחו"ל מחסנים קדמיים רבים שהמרכזיים ביניהם נמצאים באוסטרליה, גרמניה, הודו, ודרא"פ.
בשנת 2003 הוקמה החברה "סוליר" שפלרם הייתה שותפה בה ומטרתה הייתה לייצר חממות ביתיות. ב-2004 התפרקה סוליר ובמקומה צמחה קאנופיה (פלרם אפליקציות עד 2021), שהפכה למשווק החממות הביתיות הגדול בישראל. עם השנים הרחיבה פלרם אפליקציות את קו מוצריה אל כיוונים אחרים, כמו מחסנים קלים, ופרגולות מסוגים שונים. כיום החברה שוכנת באזור התעשייה תרדיון.
חברת בת חשובה נוספת היא פלרם פור-יו (4U), שנקנתה בשלמותה בשתי פעימות ב-2019-2020 (שמה בעבר היה לינרולייט). החברה מתמחה בייצור מתקנים אוטומטיים למכירת סיגריות (בעיקר למדינות מזרח אירופה), ובמקביל מפתחת מתקני תצוגה לעסקים שונים ופתרונות יצירתיים לחיות מחמד.
מוצרים

חברת פלרם מייצרת סוגי לוחות רבים ושונים המשמשים ליישומים שונים כמו למשל - קירויים בקנה מידה גדול כמו מבני תעשייה וחקלאות. לוחות בסיס בתעשיית הדפוס, חיפוי קירות היגייני, פרגולות, זיגוג ועוד.
בין מוצריה הפופולריים - לוחות המופיעים בשמות המסחריים סנגלייז, איזיגלייז, סנטף BH, פלסן, פלאופק, פלייט ועוד.
הערות שוליים

1 2 3 4 5  פלרם תעשיות בע"מ: נתונים כספיים באתר מאי"ה.
קבוצת עמוס לוזון יזמות ואנרגיה

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 מייסדים:  אורי דורי
 תקופת הפעילות:  1961–הווה (כ־64 שנים)
 חברת אם:  ע. לוזון נכסים והשקעות בע"מ
 משרד ראשי:  רעננה
 ענפי תעשייה:  נדל"ן, אנרגיה
 שווי שוק:  1.23 מיליארד ש"ח (26 בינואר 2025)
 הכנסות:  897 מיליון ש"ח (2023)
 רווח תפעולי:  168 מיליון ש"ח (2023)
 רווח:  120 מיליון ש"ח (2023)
 הון עצמי:  663 מיליון ש"ח (2023)
 סך המאזן:  2.21 מיליארד ש"ח (2023)
 יו"ר:  שמשון הראל
 מנכ"ל:  עמוס לוזון
  
 www.luzongroup.co.il
 
קבוצת עמוס לוזון יזמות ואנרגיה בע"מ (לשעבר: קבוצת א. דורי) המוכרת בשם המקוצר קבוצת לוזון היא חברה ציבורית ישראלית שניירות הערך שלה נסחרים בבורסה לניירות ערך בתל אביב ועוסקת ביזמות נדל"ן למגורים וביצוע פרויקטי נדל"ן. בנוסף לכך הקבוצה משקיעה בתחנת הכוח דוראד  ומחזיקה במניות החברה "טריא".
היסטוריה

החברה נוסדה במרץ 1961 כחברה פרטית בבעלות אורי דורי, וביולי 1993 היא הונפקה בבורסה לניירות ערך בתל אביב. 
במאי 2016 שונה שם החברה מ"קבוצת א. דורי" לשמה הנוכחי.
משרדי החברה שוכנים ברעננה. המנכ"ל ובעל השליטה בה הוא עמוס לוזון.
תחומי פעילות

ייזום נדל"ן למגורים בישראל ובפולין באמצעות חברת הבת רונסון
החזקה בחברת טריא העוסקת בתחום האשראי
החזקה בחברת דורי אנרגיה שבתורה מחזיקה כ-9.4% ממניות דוראד, המפעילה תחנת כוח פרטית לייצור חשמל באשקלון.
פרויקטים קבלניים באמצעות חברת "רום" והחברות הבנות שלה: אינובייט ושיראור.
בעלי עניין

בינואר 2016 איש העסקים עמוס לוזון רכש את השליטה בחברה תמורת כ-10 מיליון ש"ח.
נכון ליולי 2023 הוא מחזיק בכ-66% ממניותיה באמצעות חברת "ע. לוזון נכסים והשקעות" שנמצאת בבעלותו המלאה.
החזקות

לוזון רונסון
רונסון
א. דורי (אור יהודה)
א. דורי
דוראד אנרגיה
טריא
רום גבס חיפוי וקירוי
שיראור סחר ישיר
אינובייט
הערות שוליים

1 2 3 4 5  קבוצת עמוס לוזון יזמות ואנרגיה: נתונים כספיים באתר מאי"ה.
↑  אודות דוראד
מגדל אחזקות ביטוח ופיננסים

| --- | --- |

 נתונים כלליים
 בורסה:  הבורסה לניירות ערך בתל אביב
 סימול:  מגדל
 תקופת הפעילות:  1934–הווה (כ־91 שנים)
 חברת אם:  אליהו 1959 בע"מ
 מיקום המטה:  תל אביב-יפו 
 משרד ראשי:  פתח תקווה
 שליטה בחברה:  שלמה אליהו
 ענפי תעשייה:  ביטוח, שוק ההון
 שווי שוק:  7.71 מיליארד ש"ח (26 בינואר 2025)
 הכנסות:  28.5 מיליארד ש"ח (2023)
 רווח:  589 מיליון ש"ח (2023)
 הון עצמי:  8.60 מיליארד ש"ח (2023)
 סך המאזן:  181 מיליארד ש"ח (2020)
 יו"ר:  רוני גמזו
 מנכ"ל:  יוסי בן ברוך
 עובדים:  4,685 (כולל עובדים בחברות בנות) (נכון ל-31 בדצמבר 2020)
  
  אתר האינטרנט הרשמי של מגדל אחזקות ביטוח ופיננסים
 
מגדל אחזקות ביטוח ופיננסים בע"מ היא חברת החזקות ציבורית ישראלית המחזיקה בשורה של חברות הפועלות בתחום הביטוח והשירותים הפיננסיים. החברה נוסדה באוגוסט 1974. מאז 1997 מניות החברה נסחרות בבורסה לניירות ערך בתל אביב והיא כלולה במדד תל אביב 125.
היסטוריה ותחומי פעילות

| חברות בנות> שם | חברות בנות> שיעור החזקה |
| --- | --- |
מגדל חברה לביטוח בע"מ: 100%
מגדל שוקי הון (1965) בע"מ: 100%
מגדל בריאות ואיכות חיים בע"מ: 100%
מגדל שירותי ניהול בע"מ: 100%
חברת הבת העיקרית של "מגדל אחזקות" היא "מגדל חברה לביטוח בע"מ" (המוכרת בשמה המקוצר מגדל, במלעיל), העוסקת במגוון סוגי ביטוח: ביטוח חיים, ביטוח רכוש, ביטוח בריאות ועוד. חברות-בנות בולטות נוספות, המוחזקות על ידי מגדל אחזקות מאז שנת 2001, הן בית ההשקעות "מגדל שוקי הון בע"מ" ו"מגדל בריאות ואיכות חיים בע"מ". החברות הבנות מחזיקות חברות-בנות רבות משלהן.
במרץ 2012 הסכימה אסיקורציוני ג'נרלי למכור את כל החזקותיה ב"מגדל אחזקות ביטוח ופיננסים בע"מ" לשלמה אליהו, והסכם זה הושלם באוקטובר 2012. בעלי מניותיה של מגדל אחזקות ביטוח ופיננסים, נכון לנובמבר 2012, הם שלמה אליהו (כ-70%), בנק לאומי (כ-10%) והציבור, שמחזיק בכ-20% מהמניות.
שלמה אליהו שימש יו"ר דירקטוריון החברה עד ינואר 2022, אז החליפו חנן מלצר. בנובמבר 2024 מונה רוני גמזו ליו"ר הדירקטוריון. מנכ"ל החברה, עד סוף דצמבר 2021, היה יפתח רון-טל. מחליפו מיולי 2022 הוא יוסי בן ברוך.
הערות שוליים

1 2 3  מגדל אחזקות ביטוח ופיננסים בע"מ: נתונים כספיים באתר מאי"ה.
↑  מגדל אחזקות ביטוח ופיננסים בע"מ - דוח תקופתי לשנת 2020, באתר מאי"ה
↑  מבנה הקבוצה, 28 באוקטובר 2021
↑  רון שטיין, ‏אליהו מתמוגג: "מהיום אני בעל השליטה, זה דבר גדול", באתר גלובס, 30 באוקטובר 2012
↑  גולן חזני, יוסי בן ברוך ימונה למנכ"ל מגדל אחזקות; עוזב את תפקיד סמנכ"ל מגדל ביטוח, באתר כלכליסט, 5 בינואר 2022
קבוצת חג'ג'

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  חגג
 מייסדים:  יצחק ועידו חג'ג'
 תקופת הפעילות:  2003–הווה (כ־22 שנים)
 משרד ראשי:  הארבעה 30, מגדלי הארבעה, תל אביב
 שליטה בחברה:  יצחק ועידו חג'ג'
 ענפי תעשייה:  נדל"ן
 מוצרים עיקריים:  מגדלי משרדים, מגדלי מגורים
 שווי שוק:  1.61 מיליארד ש"ח (26 בינואר 2025)
 הכנסות:  577 מיליון ש"ח (2023)
 רווח תפעולי:  374 מיליון ש"ח (2023)
 רווח:  269 מיליון ש"ח (2023)
 הון עצמי:  1.31 מיליארד ש"ח (2023)
 סך המאזן:  3.81 מיליארד ש"ח (2023)
 יו"ר:  צבי גרינולד
 מנכ"ל:  תמיר אמר
  
 www.hagag-group.co.il
 
קבוצת חג'ג' ייזום נדל"ן בע"מ, המוכרת בשם המקוצר קבוצת חג'ג', היא חברה ציבורית ישראלית, העוסקת בנדל"ן יזמי, בנדל"ן מניב ובהחזקת חברת הבת "רג'נסי". מניות החברה נסחרות בבורסה לניירות ערך בתל אביב, והחברה נמצאת בשליטתם של האחים יצחק (צחי) ועידו חג'ג', ובניהולו של המנכ"ל תמיר אמר.
היסטוריה

האחים חג'ג' הקימו את חברת הבנייה שלהם בשנת 2003. בשנת 2010 רכשו האחים חג'ג' את השלד הבורסאי של חברת "אסים נדל"ן והשקעות", והתחילו לפעול כחברה בורסאית.
קבוצת חג'ג' בנתה פרויקטי בנייה שונים ובהם:
מגדל מאייר ברוטשילד - מגדל מגורים ברחוב רוטשילד בתל אביב
מגדלי הארבעה - מגדלי משרדים ברחוב הארבעה בתל אביב
מגדלי תל אביב - מגדלי מגורים בשכונת נחלת יצחק בתל אביב
מגדלי הצעירים - מגדלי מגורים בתל אביב
פרויקט H אינפיניטי
פרויקט H Tower
הקבוצה פועלת באמצעות מספר חברות בנות, ובהן חברת בת הפועלת לביצוע ולשיווק פרויקטים של פינוי בינוי בתל אביב במסגרת תוכנית תמ"א 38.
בשנת 2009 נבחרה הקבוצה לאחת מארבע קבוצות הנדל"ן המשפיעות במשק.
בשנת 2011 נבחר צחי חג'ג', בעל שליטה בחברה ויושב-ראש הדירקטוריון, לאיש השנה בתחום הנדל"ן של עיתון "גלובס".
בנובמבר 2013 הודיעה הקבוצה על הנפקת 7% משוויה, לפי שווי חברה מינימלי של 300 מיליון ש"ח, כדי לגייס הון חדש לפעילותה.
במרץ 2022 הודיעה החברה על חתימת מסמך עקרונות לא מחייב לפיו תרכוש מהחברה לישראל 16.69% מחברת בז"ן.
ב-15 בנובמבר 2022 מונה תמיר אמר למנכ"ל הקבוצה.
הערות שוליים

1 2 3 4 5  קבוצת חג'ג' ייזום נדל"ן בע"מ: נתונים כספיים באתר מאי"ה.
↑  מיכאל רוכוורגר, שלומית צור, לאחר שמכרו 3,000 דירות, האחים חג'ג' מגיעים לבורסה, באתר הארץ, 23 ביוני 2010
↑  מקור: אתר החברה
↑  מירב מורן, ‏צחי חג'ג', איש השנה בנדל"ן: "היום זה גינדי, קנדה ישראל ואנחנו", דרור מרמור ומירב מורן, באתר גלובס, 7 במרץ 2011, 7 במרץ 2011
↑  לירן סהר, חג'ג' מנפיקה מניות בהיקף של 22 מיליון שקל - מה שווי החברה?, באתר ביזפורטל, 14 בנובמבר 2013, 14 בנובמבר 2013
↑  קבוצת חג'ג' ייזום נדל"ן בע"מ - דיווח מיידי, באתר "מאיה", 20 במרץ 2022;
גולן חזני, הרוכשים המפתיעים של בתי הזיקוק: האחים חג'ג', באתר כלכליסט, 20 במרץ 2022